b'\n_START_ARTICLE_\nAvaus (yritys)\n_START_SECTION_\nLoyaltyNorth - Avaus Marketing Innovationsin edelt\xc3\xa4j\xc3\xa4\n_START_PARAGRAPH_\nVuonna 2005 perustettu LoyaltyNorth Oy siirtyi Avaus Consultingin omistukseen vuonna 2007. Yritys muutti nimens\xc3\xa4 Avaus Dialog Oyksi vuonna 2008. Vuonna 2011 2,5 miljoonaa euroa vaihtanut Avaus Dialog  yhdistettiin Avaus Consultingiin alkuvuodesta 2012. Yhdistyneeseen yrityksen fuusioitiin my\xc3\xb6s teknologiayritys Uoma Oy. Yhdistettyjen yritysten yhteenlaskettu liikevaihto oli 9 miljoonaa euroa vuonna 2011.\n_START_SECTION_\nSatama Interactive taustalla\n_START_PARAGRAPH_\nAvaus Marketing Innovationsin avainhenkil\xc3\xb6ill\xc3\xa4 on aikaisempi tausta Satama Interactivessa ja Talentumissa. Avaus Consulting oli nopeasti kasvava teknologiayritys ennen elokuussa 2014 tapahtunutta yhdistymist\xc3\xa4\xc3\xa4n Siili Solutionsiin. Yritys k\xc3\xa4ynnisti Puolan toiminnot kes\xc3\xa4ll\xc3\xa4 2012. Maaliskuussa 2013 Avaus Consulting solmi yhteisty\xc3\xb6sopimuksen yhden maailman suurimpien ohjelmistotalojen, SAPin kanssa. Sopimuksen mukaan Avaus suunnitteli ja toteutti mobiiliratkaisuja suuryrityksille ensisijaisesti Euroopan markkinoilla._NEWLINE_Avaus Consultingissa yrityksen henkil\xc3\xb6st\xc3\xb6st\xc3\xa4 runsas puolet ty\xc3\xb6skenteliv\xc3\xa4t teknologiaratkaisujen ja sovelluskehityksen piiriss\xc3\xa4 sek\xc3\xa4 Suomessa ett\xc3\xa4 Wroc\xc5\x82awissa, Puolassa. Avaus Consulting oli alun perin riippumattomien konsulttien muodostama verkosto, mutta 2007 yhti\xc3\xb6 muuntui partneripohjaiseksi 12 konsulttia ty\xc3\xb6llist\xc3\xa4v\xc3\xa4ksi liikkeenjohdon konsulttiyritykseksi.\n_START_SECTION_\nEntinen emoyhti\xc3\xb6 oli pienten fuusioiden synnytt\xc3\xa4m\xc3\xa4\n_START_PARAGRAPH_\nAvaus Consultingiin vuonna 2010 yhdistynyt Uoma oli syntynyt vuonna 2005, jolloin yhti\xc3\xb6 aloitti toimintansa nimiell\xc3\xa4 Ferruno Solutions. Vuonna 2007 Ferruno fuusioitiin Onesta Solutions Oy:n kanssa. Onesta oli tuottanut Suomen johtavia s\xc3\xa4hk\xc3\xb6isi\xc3\xa4 asiointipalveluja vuodesta 2001 l\xc3\xa4htien. Uoma aloitti IT Moon Oy \xe2\x80\x93nimisen\xc3\xa4 yrityksen\xc3\xa4 vuonna 2000. IT-Moon oli pioneeri RIA-sovellusten kehitt\xc3\xa4j\xc3\xa4n\xc3\xa4 Suomessa._NEWLINE_Uusi Uoma syntyi helmikuussa 2008, kun Uoma yhdistyi itse\xc3\xa4\xc3\xa4n huomattavasti suuremman Onestan kanssa._NEWLINE_Avaus Consulting omisti jo 38% Uomasta ennen yhdistymist\xc3\xa4. Uoman palveluihin kuuluivat uudet digitaaliset toiminnat, integroidut verkko- ja asiointipalvelut. Uoman palveluksessa oli noin 50 henkil\xc3\xb6\xc3\xa4. Uoma oli vuoden 2010 Suomen nopeimmin kasvanut IT-palveluyritys Deloitten Technology Fast 50 kasvuyritystutkimuksen mukaan. Uoman kasvuprosentti viiden vuoden tutkimusjaksolla on 3015%. Kokonaisijoitus Suomessa oli nelj\xc3\xa4s ja Euroopassa 34._NEWLINE_Avaus Consultingin liiketoiminnan konsulttiliiketoiminnan liikevaihto kasvoi perustamisvuodestaan 2005 vuoteen 2010 2,7 miljoonaan euroon. Kasvua vuonna 2010 Avauksella Consultingilla oli edelliseen vuoteen n\xc3\xa4hden 67 prosenttia.\n_START_SECTION_\nMenestys\n_START_PARAGRAPH_\nAvauksen lyhytelokuva "The Choice" oli ainoa suomalaisty\xc3\xb6 finaalissa vuoden 2016 New York Festivals\xc2\xb4in World\xc2\xb4s Best TV & Film -kilpailun PR-kategoriassa.\n_START_SECTION_\nOmistus\n_START_PARAGRAPH_\nAvaus Marketing Innovationsin p\xc3\xa4\xc3\xa4osakkaat ovat Tom Nickels,  Harri Roschier ja Kim Weckstr\xc3\xb6m.'